**ПРЕДЛОЖЕНИЕ**

**ЗА ДЕЙНОСТТА НА НАРОДНО ЧИТАЛИЩЕ**

**“СВ. КЛИМЕНТ ОХРИДСКИ 1858 ГОДИНА“ ГР. СТАРА ЗАГОРА**

**за 2023-а година**

Народно читалище “Св. Климент Охридски 1858 година“ – гр. Стара Загора е с дългогодишна история и устойчивост във времето, изградено като духовен център за общуване, творчество и просвещение.

Трайната основа от традиция в културно-просветните дейности, библиотечното дело, любителски художествени състави с дългогодишни участници и изявени творци на сцената, художествени ръководители, оркестранти, индивидуални изпълнители, познати на публиката в града и страната, са безценният капитал на Читалището. Името му го разнасят талантите у нас и зад граница, сред които с авторитет и достолепие се откроява емблематичният за читалището и града ни ансамбъл за народни песни и танци „Зорница“, вокална студия „Розов свят“ и десетките утвърдени изпълнители, излезли от школите му.

На базата на така съществуващата традиция, на екип от творчески работници, любителско творчество, организационен опит на Управителния съвет, на съществуваща база компетентното изпълнително ръководство, дейността се планира, организира и продължава да развива изградената традиция в модерно и съвременно читалище в следните направления:

1. **Административни дейности**
2. Работа на Настоятелството – планиране, координиране и контрол по изпълнение на задачите
3. Администриране работата на читалището :

* Изготвяне административната документация на Читалището – планове, правилници, отчети;
* Координация и контрол – провеждане на ежедневни, седмични и месечни екипни срещи на екипа и Настоятелството за разглеждане на текущи задачи, творческата работа, организиране на културни инициативи, работа с други институции и сродни организации. Проверка на изпълнение задачите до момента; Индивидуален отчет на ангажиментите и задачите на членовете на екипа.
* Инвентаризации.
* Съдействие и отговорност по общински проверки.
* Задачи по поддръжка на базата – ремонти, ел. ВиК, инструменти, реквизит, костюми и други текущи.

1. Разработка на система за работа в условията на КОВИД-пандемия, която да разреши работата на всички звена и състави с грижа за безопасността и здравето на участниците в работата на читалището;
2. Увеличаване на членския състав и най-вече да се привличат нови корпоративни членове, с оглед привличане на участници в културния живот, разгръщане на по-широкомащабна изява и участие на творческите състави в живота на тези корпоративни членове и осигуряване на допълнителни средства, дарения и финансиране на дейностите.
3. Към Читалището да се изгради екип за проследяване публикациите на конкурси за финансиране на проекти в областта на културата, образованието, традициите, занаятите, творчески събития у нас и в чужбина. С възможностите, което би делегирало Настоятелството, може да се създаде екип за писане на проекти и за кандидатстване за такива пред наши и чужди финансови донори.
4. **Любителско художествено творчество**:
5. ТВОРЧЕСКИ СЪСТАВИ
6. А Н П Т ***Зорница -*** Една от най-авторитетните и мащабни формации с история в културния живот на града ни е ансамбъл “Зорница“ при НЧ “Св. Климент Охридски 1958“. Тук са оставили следа многобройни талантливи участници, чийто творчески принос е белязал самата история на читалището. Непрекъснатата работа по обогатяване на репертоара и издигане нивото на изпълнителското майсторство са част от организационния и творчески живот на формацията.
7. ВС ***Розов свят е*** водеща студия за детска и популярна песен, която участва в читалищни и общоградски празнични изяви; реализира годишна продукция в самостоятелен концерт; продължава да развива все по-добро ниво и успешно да се представя в престижни Национални и Международни конкурси.
8. СНЦ ***ЕС ТИЙ ДЕНС КЛУБ*** *работи* с деца и ученици по модерни и спортни танци. Подготвя участници в читалищни проекти, конкурси на общинско, национално и международно ниво.
9. ВИГ ***The wnole*** и ВИГ ***Пациентоза*** разработват репертоар с поп музика, с които участва в концерти в региона и страната и самостоятелни концерти и самостоятелно представяне в ***Дните за възхвала на Св. Климент Охридски***
10. КЛУБНА ДЕЙНОСТ:

Развитието на гражданското образование се представлява от развитието на клубове по интереси с любители в съответните области, които задълбочено търсят корените на духовността ни и илюстрират нови и малко известни факти от историята на рода, на краеведството, на историческата наука и на специфични особености в специални професии и трудови занимания.

1. *Историческо дружество* ***БЪЛГАРСКА ОРДА***

Работи по утвърден план и провежда:

Обучение и споделяне на знания на любителите-историци с формите на лекции, дискусии, тематични вечери, представяне на книги, съобщения, публикации и др. от членове на клуба и гости-специалисти.

Организиране на фотоизложби в читалището свързани с посещение на интересни и забележителни исторически, културни и туристически места в страната и чужбина.

Създаване на профили и обмен на информация в социалните мрежи със съвременните средства за комуникация.

1. *Старозагорско пчеларско дружество* ***ЛИПА***

по годишен, утвърден план дружеството провежда лекции по пчеловъдство и добив на мед; На 10-и февруари - Св. вмчк Харалампий честваме деня на пчеларя с изложения на мед и пчелни продукти в страната и в чужбина, фотоизложби из живота и дейността на дружеството.

1. *Дамско дружество*  ***РАЙНА КНЯГИНЯ***

Ежеседмични сбирки на членовете на клуба, които честват бележити дати, юбилеи, рождени дни и др. с тематични празнични програми.

1. *Клуб на учителите - ветерани* ***СВ. КЛИМЕНТ ОХРИДСКИ –***дейността е организирана в

ежеседмичните сбирки на членовете за

изпълнение на приетите в годишния план дейности - честване на юбилеи, обмяна на опит с други клубове в страната, отбелязване на бележити дати, рождени дни и др. , представяне на стихосбирки от членове на клуба и рецитали.

1. *Клуб на родо-краеведите* ***РОД И ПАМЕТ***

Системна работа с училищата по подготовката и провеждането на Националния конкурс ***Родоизследовател - краевед.***

Периодични методични срещи на ръководителите на училищните групи по родо – краезнание с представители на Института по Генеалогия към БАН - София.

Представяне на родокраеведчески книги и честване годишнини на бележити родокраеведи от града и страната.

1. Клуб ***Творческо писане -*** усъвършенстване уменията за писане. Изграждане на творци, на млади хора с гражданска позиция и усет за отразяване събитията в публичното пространство и за поддържане профилите в социалната мрежа и сайта на Читалището.

провеждането на събития в Читалището. Подготовка и организация на събития. Пр-дейности .

1. ШКОЛИ:

Творческите школи се илюстрират от постиженията по музика, класическо пеене, пиано и изобразително изкуство, в която най-малките таланти усвояват майсторството на четката и рисунката, на песента, на танците и др..

1. ШКОЛА ПО ПИАНО

Провеждат се ежеседмични уроци с деца за изучаване на пиано. Подготовката им и развитието им позволяват да участват в читалищни събития и концерти.

1. ШКОЛА ПО КЛАСИЧЕСКО ПЕЕНЕ

Провеждат се уроци с ученици за изучаване на класическото пеене., които с подготвените изпълнения участват в проекти на читалището, в концертните изяви на *Сцената за млади изпълнители* и конкурси.

1. ТЕАТРАЛНИ ШКОЛИ:
   1. Театрална школа *САМОДЕЙНИ ТАЛАНТИ*
   2. Младежка театрална студия *ДВИЖЕНИЕ*

Школите провеждат ежеседмични репетиции с ученици за овладяване на поетичното слово и театрално изкуство. Подготовка за участия в читалищни и общоградски прояви, конкурси на общинско и национално ниво.

1. ДЕЙНОСТИ И ОТГОВОРНОСТИ НА ХУДОЖЕСТВЕНИТЕ РЪКОВОДИТЕЛИ:
2. Годишно планиране – репертоар, костюми, база, попълнение на съставите с нови участници. Отчет на дейността.
3. Планиране на творческия процес – изготвяне и развитие на репертоарните планове и дейности. Индивидуална и групова работа на художествения ръководител – репетиционни планове.
4. План за творческо участие в програмите на Читалището, в градски културни прояви, прояви в общината, окръга и страната. Гастроли зад граница.
5. Годишен, месечен бюджет на всеки художествен любителски състав.
6. Изяви на високохудожествено любителско творчество.
7. Участие в местни, републикански и международни конкурси и фестивали на любителското творчество – индивидуално и на съставите на художественото творчество. Подготовка, финансиране и логистика на
8. *РАЗВИТИЕ НА ГРАЖДАНСКОТО ОБЩЕСТВО*
9. ***Клуб на доброволците*** с участието на млади хора, на ветерани и творци, участващи в създаването на нови форми, в организирането и провеждането на събития в Читалището. Подготовка и организация на събития. Пр-дейности.
10. ***Сцена на младите дарования* –** слово, оперно пеене, народна песен и танц
11. **РАБОТА НА БИБЛИОТЕКАТА**

Наличният 30-хилядун фонд на библиотеката е база, с която всяко читалище би се гордял, защото е основа за разгръщане на активна библиотечна работа с фондовете, с читателската аудитория и с възможност за разгръщане на мащабна информационна кампания за привличане на нови читатели. Библиотеката е базата за развитие обхвата на работа на Читалището чрез следните дейности:

* Презентиране актуални и нови заглавия, автори свързани с годишнини и чествания
* Привличане на нови читатели и млади хора с интересни чрез модерни форми на работа. Визуални форми за презентиране на заглавия и автори.
* Творчески четения, срещи с автори
* Поддържане и обогатяване на фонда.
* Работа в мрежа по проекти и инициативи.
* Създаване на антикварен фонд чрез дарения.
* Творчески кът със заглавия и автори нови и по календара.
* Презентиране на съвременните средства на библиотечна работа – електронна книга и работа с платформите на социалните мрежи – you tube, Twitter, Facebook, Instagram и на страницата на сайта на Читалището

1. **КУЛТУРНО-ПРОСВЕТНА РАБОТА**

***Традиционни календарни събития на читалището***

19-и февруари *- годишнина от гибелта на Апостола на свободата Васил Левски.*

3-и март *- Освобождението на България - национален празник.*

23-и април *- Световен ден на книгата. Маратон на четенето.*

*6-и септември - Ден на съединението;*

22-и септември *- Ден на независимостта на България;*

1-и ноември *- Ден на народните будители*

***Празници на Читалището от празнично-обредната ни система:***

21-и януари *Бабинден –* Ден на родилната помощ.

10-и февруари *Св. Харалампий -* Ден на пчеларя.

14-и февруари *И Трифониада Трифон Зарезан -* общоградско честване Деня на лозаря със

***Празник на старозагорския специалитет***

*Кулинарно състезание между майсторите готвачи и кухните на Стара Загора с дегустация на вино от местни винопроизводители. БАЗАР В КВАРТАЛА.*

***Работилницата на Баба Марта*** */*в последната седмица на февруари и навечерието на Баба Марта/: Провеждане на творчески ателиета за изработване на мартеници;

1-и март *Ден на любителското художествено творчество и творци -* Концертна програма от читалищни художествени формации.

1-и март *Конкурс за изработени оригинални мартеници и изложба на експонатите, дело на ученици от старозагорските училища и Школата по изобразително изкуство „Зографче“.*

***Цветница и Лазаруване*** *-* честване на празниците с участие на читалищните формации в общоградските мероприятия със съдействието на Община Стара Загора.

***м.*** април

***Празник на моята улица* –** творчески проекти за работа с домоуправители, обучение, преодоляване на конфликти и организиране ***Празник на улицата* с *Базар на находката* –** *излишното от твоя таван е ценно за мен, а от моя е ценно за някой друг;*

6-и май***Гергьовден***Ден на българската армия. Музикално – танцов спектакъл в парк „Ал. Стамболийски” с участието на АНПТ „Зорница”, със съдействието на Община Стара Загора.

*24-и май -* ***Ден на българската просвета и култура и на славянската писменост****.* Участие на читалищните дейци в общоградското шествие и празничните тържества, организирани от Общината.

25 ноември - Патронен празник на читалището ***- Дни за възхвала на св. Климент, Архиепископ Охридски. Мащабни изяви на всички читалищни формации.*** Връчване на годишните награди на видни читалищни дейци от града, региона и страната .

**Тържествен концерт** за наградените, дарителите и гостите на празника.

*ЧЕСТВАНИЯ*

10-и февруари ***ИВАН ТОДОРОВ - 80 години житейски път и 60 години на сцената***

*ФЕСТИВАЛИ*

Национален фестивал***С песен и благослов*** *- К*луб на учителите – ветерани

декември *-* ***КОЛЕДА***  *-* музикално – танцов спектакъл с участието на АНПТ ***Зорница***

*КОНКУРСИ И ИЗЛОЖБИ*

*м. октомври*

**Национален конкурс** *„Родоизследовател – краевед” /поредно издание/*

**Национален конкурс** *„ПЕСЕН ОТ ИЗВОРА”*

В експозиционните зали 1 и 2 салон се организират***изложби на художници професионалисти и любители***от града и страната, приложници, фотографи и др.

1. **ПР-ДЕЙНОСТ**

Работата на читалището да се огласява с всички средства на социалните мрежи,

* Да се създадат трайни контакти с представителите на различните медии за публично отразяване работата на Читалището;
* Да се създаде листа с контактите на медии и журналисти за лично известяване.;
* Всички събития на читалището да се презентират пред медиите със специално организирана пресконференция.;
* За работата на отделните творчески състави да се направи самостоятелно предаване в ТВ и радио;
* Издателска дейност – За обобщаване и презентиране работата на читалището да се издава илюстрован годишник, който да отчита дейността на всяка една читалищна единица /състав, школа, библиотека, индивидуални/и на читалището в цялост.
* Да се изработи визитка на читалището;
* Да се изработи и поддържа сайт на читалището, за да се презентират дейностите в публичното пространство;

1. **ПРОЕКТИ**

През 2022-а година е спечелен проект *ИМАНЕТО* на Национален фонд Култура по Програма *Подпомагане развитието на любителското художествено творчество в читалищата в България* на стойност 15 хиляди лева, чиято реализация тече в момента и проектът ще бъде отчетен през м. ноември 2023-а година.

1. **ФИНАНСОВА ДЕЙНОСТ**

Правилно планиране на средствата по бюджет. Текущо докладване и контрол, месечен и годишен. Контролиране и съгласуване. Планиране на дейности за привличане на допълнителни средства с дарения, привличане на нови корпоративни членове, чрез иновативни проекти с дейности към читалището, кандидатстване пред наши и чужди донори за финансиране на проекти, допълващи и обогатяващи работата на читалището.

Програмата е приета на заседание на Настоятелството на 10-и ноември 2022 година!

Председател : …………………………

акад. Васил Герлимов

17. ноември 2022 година

гр. Стара Загора